ອະດີດຜູ້ນໍາປະ​ເທດ Chad ຖືກຈັບກຸມ ໃນຂໍ້ຫາ ກໍ່​ອາ​ຊະ​ຍາ​ກໍາ ​ຕ້ານມວນມະນຸດ
ສານພິ​ເສດຂອງ Senegal ໄດ້​ສັ່ງ ​ໃຫ້​ຕໍາຫລວດ ຄວບຄຸມ​ໂຕ ​ທ່ານ​ Habre ໄວ້ ຫລັງຈາກທາງການ Senegal ກ່າວຫາທ່ານ ຢ່າງເປັນທາງການ.
ເຈົ້າໜ້າທີ່ Senegal ໄດ້ທໍາການກ່າວຫາຢ່າງເປັນທາງການຕໍ່ ອະດີດຜູ້ນໍາຜະເດັດການ ຂອງປະເທດ Chad ທ່ານ Hissene Habre ວ່າ ກໍ່ອາຊະຍາກໍາສົງຄາມ ທາລຸນນະກໍາ ແລະກໍ່ອາຊະ ຍາກໍາຕ້ານມວນມະນຸດ ທ່ານ Habre ທີ່ໄດ້ປົກຄອງ Chad ຈາກປີ 1982 ຈົນຖືກໂຄ່ນ ລົ້ມ ໂດຍການກໍ່ລັດຖະປະຫານໃນ 1990 ນັ້ນ ຖືກກ່າວຫາວ່າ ໄດ້ເປັນຜູ້ກໍາກັບນໍາການສັງຫານປະຊາຊົນ ຫຼາຍກວ່າ 40 ພັນ ຄົນຍ້ອນເຫດຜົນທາງການເມືອງ ໄດ້ທໍາການທາລຸນນະກໍາຢ່າງ ເປັນລະບົບ ແລະລະເມີດສິດທິມະນຸດຫລາຍໆຢ່າງ ທ່ານໄດ້ຖືກຈັບກຸມໃນວັນອາທິດຜ່ານມານີ້ ຢູ່ເຮືອນຂອງທ່ານໃນນະຄອນຫຼວງ Dakar ປະເທດເຊເນກາລ ບ່ອນທີ່ທ່ານໄດ້ໃຊ້ຊີວິດຢ່າງເສລີ ເປັນອິດສະລະຕະຫຼອດມາຫຼັງຈາກ ທີ່ທ່ານໄດ້ໂຄ່ນລົ້ມຈາກຕໍາແໜ່ງແລ້ວ ສານພິເສດທີ່ໄດ້ອອກຄໍາກ່າວຫາເຫລົ່ານັ້ນ ໃນວັນອັງຄານວານນີ້ ໄດ້ສັ່ງໃຫ້ຕໍາຫລວດຄວບຄຸມໂຕທ່ານໄວ້ ຈົນກ່ວາຈະມີຄໍາສັ່ງໃໝ່